**Tisztelt Szálláshely-szolgáltatók!**

A szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X. 20.) Korm. rendelet (továbbiakban: R.) 16. § (1)-(2) bekezdései értelmében a **magánszálláshelyet,** valamint **az egyéb szálláshelyet** üzemeltető szálláshely-szolgáltató köteles az adott évre vonatkozóan a tárgyévet követő év január hó 31. napjáig a jegyzőnek **írásban adatot szolgáltatni**

* **a fogadott vendégek számáról és**
* **a vendégek által a szálláshelyen eltöltött éjszakák számáról**.

Ezen adatokat **összesítve, valamint magyarországi lakóhellyel rendelkező és magyarországi lakóhellyel nem rendelkező vendégek szerinti bontásban** kell közölni. Az adatszolgáltatás vendégre vonatkozó **személyes adatokat nem tartalmazhat.**

**A 2020. évre vonatkozó adatszolgáltatási kötelezettségüknek a működő szálláshelyek 2021. január 1. napjától** **2021. január 31. napjáig kell eleget tegyenek. Az 2020. év közben megszűnő szálláshelyek a megszűnés bejelentését követően, de legkésőbb 2021. január 31. napjáig kötelesek az adatszolgáltatási kötelezettségüknek eleget tenni.**

Az adatszolgáltatási kötelezettség teljesítését elősegítő papír alapú **30. számú formanyomtatvány** a [www.budavar.hu](http://www.budavar.hu) honlapon az Ügyintézés menüpont alatt érhető el (Elérési útvonal: Ügyintézés – Nyomtatványok – Papír alapú ügyintézéssel, személyesen leadható, vagy postai nyomtatványok – Igazgatási Iroda nyomtatványai – 30. számú bejelentőlap)

A jelentés beküldésére az alábbi módokon van lehetőség:

|  |
| --- |
| **Papír alapú ügyintézés esetén (kivéve egyéni vállalkozó és gazdálkodó szervezet):** |
| A 30. számú formanyomtatványt aláírva írásban 2021. január 31. napjáig postai úton tudják eljuttatni a 1250 Budapest, Pf.:35. postázási címre vagy személyesen leadva az 1. számú ügyfélszolgálati irodán (Kapisztrán tér 1. szám alatt) akár a bejáratnál elhelyezett postaládába való bedobással. |

|  |
| --- |
| **Elektronikus ügyintézés esetén (egyéni vállalkozó és gazdálkodó szervezet esetén kötelező)** |
| * + - * Elektronikus úton való beküldés az E-Önkormányzati Portálról (https://ohp-20.asp.lgov.hu/nyitolap) letölthető űrlappal (az Önkormányzat keresőben Budapest I. kerület Budavári Önkormányzatot válassza) Ipar-kereskedelem ágazatban választható szálláshely ügytípusú űrlap: **ADATSZOLGÁLTATÁS AZ ÜZLETI CÉLÚ EGYÉB SZÁLLÁSHELYRŐl** * Elektronikus úton történő beküldés a [www.budavar.hu](http://www.budavar.hu) honlapról letölthető ÁNYK alapú [**IGAZ 30 - Formanyomtatvány adatszolgáltatáshoz egyéb szálláshely és magánszálláshely vendégforgalmához**](http://www.budavar.hu/nyomtatvany/IKERPMH_igaz_30.jar) űrlap segítségével (Elérési útvonal: Ügyintézés – Nyomtatványok – Elektronikus ügyintézéssel beküldhető nyomtatványok – Igazgatási Iroda Elektronikusan beadható nyomtatványai) * [www.epapir.gov.hu](http://www.epapir.gov.hu) oldalról indítható szolgáltatás igénybevételével KAÜ-s azonosítást követő belépéssel a Budapest I. kerület Budavári Önkormányzat címzett kiválasztásával Egyéb témacsoport és Egyéb ügycsoport választásával, a felcsatolt kitöltött 30. számú formanyomtatványt itt kérjük AVDH hitelesítéssel ellátni.   FIGYELEM: **gazdálkodó szerv esetén csak cégkapuról** beküldött adatszolgáltatást tudunk elfogadni! |

**Amennyiben több szálláshelyet üzemeltetnek, úgy mindegyikről külön-külön bejelentést szükséges benyújtani a megfelelő adattartalommal.**

**Kérdéseik esetén kérem forduljanak az Igazgatási iroda munkatársaihoz a következő telefonos elérhetőségeken: 458-3075, 458-3088, 458-3087. A veszélyhelyzetre tekintettel személyes ügyfélfogadásra jelenleg csak előzetes telefonos bejelentkezés alapján van lehetőség!**